આસપાસના રહીશો જોડે વાત કરતાં ઘણાંના મોઢે એક વાત જરૂર સાંભળવા મળી કે 'આ તો આ દેશના માતા-પિતાની ભૂલ છે. જે બાળકો-કિશોરો-યુવાનો રાતના સમયે ઘરમાં હોવા જોઈએ, તેઓ જ આટલી મોટી સંખ્યામાં બહાર આવીને તોફાન કરી રહ્યાં છે કારણ કે તેમની પર કોઈનો કાબુ નથી.' એક રીતે આ વાત ખોટી પણ નથી. ૧૬ વર્ષથી નીચેની ઉંમરના કોઈ પણ બાળકને મા-બાપ-શિક્ષક કે પોલીસ હાથ પણ ન લગાડી શકે તેવા અહીં કાયદા છે. માટે તેઓ ફાટીને ધુમાડે ન જાય તો જ નવાઈ.